**Bakı Şəhəri \_\_\_\_\_\_\_\_\_ Rayon Məhkəməsinə**

**İddiaçı:** \_\_\_\_\_\_\_\_\_\_\_\_\_\_\_\_\_\_\_\_\_\_\_ oğlu

Ünvan: Biləsuvar rayonu, Nərimankənd kəndi

Telefon:

**Cavabdeh:** Azərbaycan Respublikası Dövlət Sığorta Kommersiya Şirkəti

**Hüquqi ünvan:** Bakı şəhəri, Nəsimi rayonu, Füzuli küçəsi 69

İDDİA ƏRİZƏSİ

**(sığorta ödənişinin verilməsinə dair)**

Mən, \_\_\_\_\_\_\_\_-cı il təvəllüdlü \_\_\_\_\_\_\_\_\_\_\_ Azərbaycan Respublikası Biləsuvar RHK tərəfindən 1994-cü ildə hərbi xidmətə çağırılmışam. Aldığım xəsarətlərə görə \_\_\_\_\_\_\_\_-ci il tarixdə hərbi xidmətdən təxris olunmuşam.

Azərbaycan Respublikası Müdafiə Nazirliyinin \_\_\_\_\_ nömrəli hərbi hissədə hərbi xidmətdən keçərkən \_\_\_\_\_\_\_\_-ci ildə aldığım xəsarətə görə həmin hərbi hissənin hospitalında \_\_\_\_\_\_\_-ci il tarixdən \_\_\_\_\_\_\_\_\_-ci il tarixədək müayinə və müalicə olunmuşam. Hospitalda olarkən mənə yaralanma - “Qarın boşluğunun kor qəlpə yarası, Laparotomiya, qarın boşluğu orqanlarının təftişi, qaraciyərin yarısının tikilməsi, qarın boşluğunun drenajı” diaqnozu qoyulmuşdur. Daha sonra Azərbaycan Respublikası Müdafiə Nazirliyinin MHHK-nın cərrahı tərəfindən \_\_\_\_\_\_\_\_\_\_-cı il tarixdə müayinə olunmuşam. Qeyd olunan müayinə zamanı yaralanmasının nəticəsi - “Başın təpə nahiyyəsinin yumşaq toxumasının yad cismi (metal qəlpə), “HƏRBİ TRAVMADIR, HƏRBİ XİDMƏT VƏZİFƏLƏRİNİN YERİNƏ YETİRİLƏRKƏN ALINMIŞDIR” diaqnozu verilmişdir.

Yuxarıda göstərdiklərim Azərbaycan Respublikası Müdafiə Nazirliyi MHHK-nın \_\_\_\_\_\_\_\_\_\_-cı il tarixli \_\_\_\_\_\_\_ saylı qəranda da qeyd edilərək təsdiq olunmuşdur.

Azərbaycan Respublikası ƏƏSMN-nin \_\_\_\_\_\_\_\_\_\_\_-cu il tarixli qərarına əsasən **hərbi xidmət vəzifəsini yerinə yetirməklə əlqədar** mənə müddətsiz 1-ci dərəcəli əlillik verilmişdir.

Mən, hərbi xidmət dövründə yaralanmağım və 1-ci qrup əlil olmağım ilə əlaqədar hərbi qulluqçuların dövlət icbari şəxsi sığorta ödənişinin alınması üçün cavabdeh Azərbaycan Ptespublikası Dövlət Sığorta Kommersiya Şirkətinə müraciət etmişəm. Lakin sığorta şirkəti mənə sğorta ödənişinin verilməsindən imtina etmişdir.

Azərbaycan Respublikası Konstitusiyasının 38-ci maddəsinin III hissəsində göstərilmişdir ki, hər kəs qanunla müəyyən edilmiş yaş həddinə çatdıqda, xəstəliyinə, əlilliyinə, ailə başçısını itirdiyinə, əmək qabiliyyətini itirdiyinə, işsizliyə görə və qanunla nəzərdə tutulmuş digər hallarda sosial təminat hüququna malikdir.

Mülki Məcəllənin 883.1-ci maddəsinə görə sığorta müqaviləsi sığortalının müvafiq sığorta haqqı ödəməsi müqabilində sığorta obyektinin məruz qala biləcəyi risklərlə bağlı itkilərin, dəyən zərərin əvəzinin və ya razılaşdırılan pul məbləğinin müəyyən bir hadisənin baş verməsi əsasında ödənilməsinin sığortaçı tərəfindən öhdəlik kimi götürülməsi şərtlərinin təsbit edildiyi razılaşmadır.

Mülki Məcəllənin 883.2-ci maddəsinə görə təkrarsığorta müqaviləsi təkrarsığortalının müvafiq təkrarsığorta haqqı ödəməsi müqabilində sığortaladığı risklərin bütövlükdə və ya bir hissəsinin təkrarsığortaçıya ötürülməsi və ya onunla bölüşdürülməsi şərtlərinin təsbit edildiyi razılaşmadır.

Mülki Məcəllənin 884.5-ci maddəsinə görə sığorta olunan əmlak mənafeləri sığorta müqaviləsi əsasında sığortalanan şəxsdir. Şəxsi sığorta üzrə sığorta müqaviləsində sığorta olunan qismində başqa şəxs nəzərdə tutulmayıbsa, sığortalı eyni zamanda sığorta olunan sayılır. Əmlak sığortası üzrə sığorta müqaviləsində sığorta olunan qismində başqa şəxs nəzərdə tutulmasından asılı olmayaraq, sığortalının sığorta olunan kimi tanınması heç bir halda, o cümlədən müqavilə şərtləri ilə məhdudlaşdırıla bilməz.

Mülki Məcəllənin 921.1 -ci maddəsinə görə sığorta müqaviləsinə (qrup halında sığorta zamanı həm də müqaviləyə hər hansı bir sığorta predmetinə münasibətdə) sığortalının tələbi ilə vaaxtından əvvəl xitam verildikdə, sığortaçı həmin müqavilə üzrə (qrup halında sığorta zamanı isə müqavilənin hər hansı sığorta predmeti ilə bağlı sığorta haqqına mütənasib olan) sığorta haqqının qaytarılan hissəsindən işlərin aparılması xərclərinin müqavilənin qurtarmamış müddətinə mütənasib hissəsini çıxmaqla həmin müddət üçün sığorta haqlarını ona qaytarır. Sığortalının sığorta müqaviləsinə xitam verilməsi ilə bağlı tələbi sığortaçının sığorta müqaviləsi üzrə vəzifələrini yerinə yetirməməsi ilə bağlıdırsa, sığortaçı sığorta haqlarını (qrup halında sığorta zamanı həm də müqavilənin hər hansı bir sığorta predmeti üzrə ödənilmiş sığorta haqlarını) bütünlüklə sığortalıya qaytarır.

Mülki Məcəllənin 921.2-ci maddəsinə görə sığorta müqaviləsinə (qrup halında sığorta zamanı, həm də müqaviləyə hər hansı bir sığorta predmetinə münasibətdə) sığortaçının tələbi ilə vaaxtından əvvəl xitam verildikdə o, sığorta haqlarını (qrup halında sığorta zamanı, həm də müqavilənin hər hansı bir sığorta predmeti üzrə ödənilmiş sığorta haqlarını) bütünlüklə sığortalıya qaytarır; əgər bu tələb sığortalının sığorta müqaviləsi üzrə vəzifələrini yerinə etirməməsi ilə bağlıdırsa, sığortaçı müqavilənin qurtarmamış müddəti üçün sığorta haqlarını (qrup halında sığorta zamanı, həm də müqavilənin hər hansı bir sığorta predmeti üzrə ödənilmiş sığorta haqlarını) qaytarır.

Mülki Məcəllənin 922.2-ci maddəsinə görə sığorta hadisəsi hesab edilən hadisələr və hallar icbari sığorta üzrə icbari sığorta qanunlarında, könüllü sığorta üzrə isə tərəflərin razılaşması əsasında sığorta müqaviləsində müəyyən edilir.

Hərbi qulluqçuların dövlət icbari şəxsi sığortası haqqında Azərbaycan Respublikasının Qanununun 5-ci maddəsinin (ç) bəndində hərbi xidmət vəzifələrini (xidməti vəzifələri) yerinə yetirərkən və ya həqiqi hərbi xidmət dövründə xəsarət (yaralanma, travma, kontuziya) almasına, habelə həqiqi hərbi xidmət dövründə xəstələnməsinə görə həqiqi hərbi xidmətə yararsız hesab edilərək həqiqi hərbi xidmətdən (toplanışdan) ehtiyata və ya istefaya buraxıldığı gündən, həmçinin ehtiyata və ya istefaya buraxıldığı gündən həqiqi hərbi xidmət dövründə alınmış –xəsarət (yaralanma, travma, kontuziya) və ya xəstəliklə əlaqədar üç il müddətində sığorta olunana əlillik təyin olunduqda:

* I qrup əlilliyə görə — 80 faiz;
* II qrup əlilliyə- görə — 60 faiz;
* III qrup əlilliyə görə — 40 faiz;

Həmin qanunun 6-cı maddəsinə əsasən Hərbi qulluqçuların dövlət icbari şəxsi sığortası müvafiq icra hakimiyyəti orqanları (sığortalılar) üçün bu məqsədlə hər il dövlət büdcəsində nəzərdə tutulmuş vəsait hesabına aparılır.

Sığortalılar hərbi qulluqçuların dövlət icbari şəxsi sığortasını təmin etmək üçün onlara bu məqsədlə dövlət büdcəsindən ayrılan vəsaitdən tələb olunan sığorta haqlarının məbləğini hər il rüblər üzrə sığortaçıya ödəyirlər.

Sığortaçı hər bir müvafiq icra hakimiyyəti orqanlarına əvvəlki rübün icrasına dair hesabat təqdim edir.

Hərbi qulluqçuların dövlət icbari şəxsi sığortası üzrə işlərin aparılması xərclərinə ayırmalar müvafiq sığorta haqlarının 10 faizi miqdarında müəyyən edilir.

Sığortaçı, yaxud onun ərazi bölmələri bu Qanunda nəzərdə tutulmuş şərtlərdə və məbləğdə sığorta olunana və ya onun vərəsələrinə sığorta ödənişini nüvafiq sənədləri aldığı gündən 7 gün ərzində verir.

Sığorta ödənişi verilmiş sığorta hadisəsi ilə bağlı yeni sığorta hadisəsi baş verdikdə əvvəl ödənilmiş məbləğ nəzərə alınır.

Hərbi qulluqçuların dövlət icbari şəxsi sığortası haqqında Azərbaycan Respublikasının Qanununun 2-ci maddəsinə əsasən bu qanunun məqsədləri üçün hərbi qulluqçulara (sığorta olunanlara) Azərbaycan Respublikası Silahlı Qüvvələrinin, milli təhlükəsizlik orqanlarının şəxsi heyəti, habelə, Azərbaycan Respublikasının qanunvericiliyinə müvafiq surətdə yaradılmış digər qoşun birləşmələrində hərbi xidmətdə olan şəxslər və toplanışlarda olan hərbi vəzifəlilər aid edilirlər. Mən hazırda \_\_\_-ci qrup əlil olduğuma görə “Hərbi qulluqçuların dövlət icbari şəxsi sığortası haqqında” Azərbaycan Respublikasının Qanunun 5-ci maddəsinin (ç) rəndinə əsasən hərbi xidmətdə aldığım xəsarətə görə 11000 ( on bir min) manatın **80%-ni, yəni 8800** (səkiz min səkkiz yüz) manat manat cavabdehdən tutulub mənə verilməlidir.

Yuxarıda göstərilənlərə əsasən Azərbaycan Respublikası MM-nin 883-cü, 884.5-ci, -22.1-ci, 922.2-ci və Hərbi qulluqçuların dövlət icbari şəxsi sığortası haqqında Azərbaycan Respublikasının Qanunun 5-ci maddəsinin Ç bəndini, 6-cı maddəsini, 2-ci maddəsini rəhbər tutaraq məhkəmədən

XAHİŞ EDİRƏM:

Cavabdeh Azərbaycan Respublikası Dövlət Sığorta Kommersiya Şirkətindən 8800 (səkiz min səkkiz yüz) manat sığorta ödənişinin və ödənilmiş \_\_\_\_ manat dövlət rüsumunun, cəmi 8830 (səkkiz min səkkiz yüz otuz) manat məbləğində pulun tutularaq mənə verilməsinə dair qətnamə qəbul edəsiniz.

**Qoşma:**

* İddia ərizəsinin surəti -1 nüsxə
* Dövlət rüsumunun ödənilməsi barədə qəbz
* Şəxsiyyət vəsiqəsinin surəti
* Hərbi biletin surəti
* Azərbaycan Respublikası Əmək və ƏSMN-nin bildirişi
* Dövlət Sığorta Kommersiya Şirkətinin imtina məktubu
* AR MN MHHK-nın qərarının surəti

**İddiaçı \_\_\_\_\_\_\_\_\_\_\_\_\_\_ oğlu**

**Tarix:**